Rapovce

Rapovce (v minulosti Rapovec, ) sú obec na Slovensku v okrese Lučenec. Je tu termálne kúpalisko.

Polohopis 
Obec leží na rozhraní Lučenskej kotliny a Cerovej vrchoviny na nive a terase rieky Ipeľ.

Dejiny 
V chotári obce sa našli archeologické nálezy z bronzovej doby, nížinné sídlisko, ako aj bohatý stredoveký materiál, hlavne keramika zo sivého a bieleho materiálu. Prvá písomná zmienka o obci (Rop) je z roku 1299. Na konci 16. storočia ju Turci vypálili a obnovená bola až v 17. storočí. Obec bola v minulosti aj napriek vybudovaniu ochranného valu okolo rieky Ipeľ niekoľkokrát zaplavená.

Kultúra a zaujímavosti

Pamiatky 
 Rímskokatolícky kostol sv. Martina, jednoloďová baroková stavba so segmentovo ukončeným presbytériom a vežou tvoriacou súčasť hmoty kostola z roku 1764. Kostol bol upravovaný v rokoch 1854 a 1895. 
 Budova fary, pôvodne baroková kúria, prízemná stavba na pôdoryse obdĺžnika s valbovou strechou z roku 1768. Hlavná fasáda je členená rizalitom ukončeným trojuholníkovým štítom s tympanónom v ktorom sa nachádza nika so sochou Madony.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

ow

 
Obce okresu Lučenec